«Tutta» kan bli verdens beste i kveld
Suzann Pettersen (32) gikk tredje runde av Lorena Ochoa Invitational i Mexico to slag under par lørdag. Med åtte slag under par totalt er hun på delt syvendeplass med blant andre Inbee Park, før verdens beste kvinnelige golfspillere slår ut senere i dag. Det skal med andre ord mye til - flaks og storspill av Pettersen, uflaks og svakt spill av Inbee Park - for at det skal skje nå. Kun 36 spillere deltar i turneringen i Guadalajara, med en premiepott på seks millioner kroner. Det er sesongens nest siste. Det skilte 0,63 poeng mellom Tutta og verdensener Park før turneringen.Tre spillere gikk lørdagens runde fem slag under par og skaffet seg et forsprang i teten. Amerikanske Lexi Thompson (18) leder, hun er totalt 13 slag under par. Lørdag gikk Pettersen to slag bedre enn Inbee Park. Hun åpnet med en birdie, før en bogey på hull to ble fulgt av nok en birdie. Etter bogey både på hull åtte og elleve, reddet hun seg inn med tre birdier på de siste hullene. Etter andre runde fredag lå hun to slag bak sin sørkoreanske rival.I et intervju med VG foran invitasjonsturneringen i Mexico, uttalte Suzann Pettersen til VG at hun ville «være forberedt» hvis hun skulle gå forbi Inbee Park nå. Og for første gang i karrieren kunne kalle seg verdens beste golfspiller, med den offisielle rankingen som bevis. Hvis hun ender på 2. plass sent i kveld norsk tid, og koreaneren faller ytterligere på resultatlisten, kan det skje. Tidligere golfproff og senere ekspert Per Haugsrud mener at Suzann Pettersen har vært «overlegent ener» siden Inbee Park «ramlet veldig langt ned i juli».Norges - og kanskje snart verdens golfdronning - har hatt to uker «fri» foran årets nest siste turnering. - Dette er den beste muligheten hun har hatt, sa Per Haugsrud før den startet - og siktet til sjansen hennes for å gå helt til topps. 18 år gamle Lexi Thompson kan vinne for andre gang i løpet av sine fire siste turneringer. Amerikaneren vant LPGA-turneringen i Malaysia forrige måned.
Suzann Pettersen (32) puster sørkoreanske Inee Park (25) i nakken i kampen om tittelen verdens beste golfspiller før utgangen av 2013 - foran siste runde av årets nest siste turnering i ettermiddag.